‘এত অল্প বয়সে বিয়ে করা আমার উচিত হয়নি’ | Sangbad24.Net
‘এত অল্প বয়সে বিয়ে করা আমার উচিত হয়নি’
নিউজ ক্যাটাগরী : খবর, বিনোদন, শিরোনাম, সাক্ষাতকার | নিউজ আপডেট টাইম : জুন, ২৯, ২০১৭, ৬:০২ অপরাহ্ণ | নিউজটি পড়া হয়েছে : 1469 বার
বিনোদন ডেস্ক, সংবাদ২৪.নেট:
বললেন চিত্রনায়িকা অপু বিশ্বাস। বিয়ে করা নাকি শাকিব খানকে বিয়ে করা—ভুল কোনটা? তবে এ প্রশ্নের কোনো জবাব দেননি। বুধবার রাতে জাগো এফএমে সাক্ষাৎকার দেন তিনি।
হঠাৎ ছেলে আব্রামকে নিয়ে মিডিয়ার সামনে আসা এবং শাকিব খানকে নিজের স্বামী বলে ঘোষণা করা— এর পেছনে অন্য কোনো কারণ ছিল? সঞ্চালক তানভীর তারেকের এমন প্রশ্নের জবাবে অপু বিশ্বাস বলেন, ‘শাকিব খানের মাথায় ছিল আরও কিছুদিন তার স্ত্রী আর ছেলেকে সবার কাছ থেকে আড়ালে রাখবে। কিন্তু আমি তা চাইনি। সেপ্টেম্বর মাসে আমার ছেলের বয়স ১ বছর হবে। দুই দিন আগে ঈদ হলো। সবাই আমাকে আমার ছেলের কথা জিজ্ঞাসা করছে। ঈদে ও কী করেছে, এসব নিয়ে লেখা হচ্ছে। এটা কিন্তু ওর জন্য দোয়া। এই দোয়া থেকে ওকে আমরা কেন বঞ্চিত করব।?’
জানালেন, ঈদের দিন শাকিব ছবির কাছে লন্ডনে ছিলেন। কিন্তু ছেলে আব্রামকে সঙ্গে নিয়ে শাকিব খানের বাসায় যান অপু। নিজের শ্বশুর–শাশুড়ির সঙ্গে দেখা করেছেন। তাদের জন্য রান্না করা খাবার নিয়ে গেছেন। দুপুর ১২টা থেকে সন্ধ্যা ৬টা পর্যন্ত এই বাসায় ছিলেন তিনি। এরপর ননদের বাসায় যান। ননদ আর তার বাচ্চাদের ঈদের উপহার দিয়েছেন। ননদের মেয়ে আব্রামের প্রায় সমবয়সী। ওরা খুব আনন্দ করেছে। একসঙ্গে খেলা করেছে। পুরো ব্যাপারটি উপভোগ করেছেন অপু।